AlexejDobrolubov/national_council_slovak_2010 huggingface dataset:
35. schôdza NR SR - 2.deň - B. popoludní 2
Dátum: 2021-07-24
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

137. Ďakujem pekne za slovo. Vážený pán kolega Tomáš Erik, hovoril si o... o tých atakoch včerajších aj na stranu HLAS - sociálna demokracia. Myslím si, že uveriteľnosť je dôležitý fenomén, pretože ak niekto by vedel počítať alebo vie počítať, tak musel si byť vedomý toho, že ani keby sme tu boli bývalí všetci, ani vtedy by sa nebolo nič zmenilo pri schvaľovaní postupu zákona v skrátenom legislatívnom konaní. Takže ono, keď ľudia, ak budú mať záujem, prídu nato, že boli včera takýmto spôsobom podvedení informáciami od niektorých kolegov, tak už im sotvakto v budúcnosti uverí. No a potom je tá tolerancia, ktorej si hovoril, že sme proti povinnému očkovaniu, sme za dobrovoľné očkovanie. Chcem len potvrdiť, že, spomínaš si aj ty, mali sme pred krátkym časom také stretnutie nazvime to manažmentu našej politickej strany, asi 40 ľudí, pán predseda sa spýtal tak pre informáciu, že nech zdvihne ruku ten, kto je očkovaný. Musím vám povedať, že zhruba polovica rúk bola očkovaných, polovica zatiaľ nie, takže vôbec z toho nikto nerobí tragédiu, je to každého osobná vec, je to každého osobný prístup ku svojmu zdraviu, ku svojmu telu, každý pozná najlepšie svoj zdravotný stav, určite mnohokrát lepšie ako aj jeho ošetrujúci lekár. Takže potvrdil si to, čo je blízke alebo čo je typické pre našu stranu, sme za dobrovoľnosť sme proti povinnému očkovaniu. Ďakujem pekne.
35. schôdza NR SR - 2.deň - B. popoludní 2
Dátum: 2021-07-24
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

43. Áno, ďakujem pekne všetkým kolegom, ktorí reagovali. Ja by som chcel tiež poďakovať, že budeme mať nejakých 15 minút na nádych po skončení tejto rozpravy, aby sme mohli sa skonsolidovať k hlasovaniu, a ďakujem dopredu všetkým, ktorí budú hlasovať za tento pozmeňovací návrh, aby sa ďalej o tejto novelizácii zákona nerokovalo. V prípade, že by naozaj neprešiel, tak potom, samozrejme, budeme asi všetci svorne za, teda proti, proti prijatiu v prvom čítaní tohto návrhu zákona. Tie nedorozumenia, ktoré vznikli včera, naozaj bolo to hlasovanie veľmi, by som povedal, hektické. Bolo to pripravené hneď po nejakej rozprave, ktorá mala ešte pokračovať. Nuž stalo sa, ale to neznamená, že, že včera to bolo hlasovanie iba o skrátenom konaní. Takže ešte raz, ďakujem všetkým kolegom aj z opozície, ale dúfam, že aj z koalície, pretože sa, snažíme sa argumentovať a tie argumenty sú úplne jasné. Pokiaľ naozaj by tento návrh zákona prešiel, hrozí nám to, čo som povedal, a preto je dobré, keby sme tento, pokračovanie v rokovaní o tomto zákone zastavili. Ďakujem pekne.
35. schôdza NR SR - 2.deň - A. dopoludnia
Dátum: 2021-07-24
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

26. Ďakujem pekne za slovo, pán predseda. Ja by som chcel pánovi kolegovi Dostálovi len pripomenúť, že SaS je súčasťou vládnej koalície. Je nezodpovedné, pán kolega, ak sa snažíte vnútiť svojimi vystúpeniami dojem, že za účinný boj s ochorením COVID-19 má byť zodpovedná opozícia. Taktiež hovoríte o populizme. A ja nepovažujem za populizmus, keď hovoríme, ako HLAS – sociálna demokracia, že očkovanie má byť dobrovoľné. Populizmus vyzerá predsa úplne ináč. Zabúdate tiež na to, že od začiatku vakcinácie urobil, nazvime to, vakcinačný manažment kvantum pochybení, preto je taká situácia, ako je. V čase, keď sa ľudia chceli očkovať, keď to začínalo, začiatkom tohto roku, koncom minulého, bolo kvantum obmedzení, raz do 65 rokov, raz do 40 rokov, taká vakcína, ľudia si nemohli vybrať, akou vakcínou sa chcú zaočkovať podľa svojho vlastného uváženia. Až na naliehanie strany HLAS – sociálna demokracia, jej predstaviteľov, iste ste to zaregistrovali na tlačových konferenciách, pán minister Lengvarský pristúpil k tomu, že zaviedol systém, aby si ľudia mohli vakcínu vybrať, ktorou sa chcú alebo ktorou sa nechcú očkovať. Takže dnes, keď je situácia, nazval by som to COVID pohoda, celé Slovensko je zelené, chceme naďalej obmedzovať, chceme naďalej obmedzovať prevádzky, chceme dať, púšťať žilou cestovnému ruchu a chceme, aby sa do budúcnosti prijal nejaký zákon, ktorý dneska presne neurčuje, ako to vlastne bude vyzerať. Takže toľko, ďakujem.
32. schôdza NR SR - 9.deň - B. popoludní
Dátum: 2021-07-01
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

128. Áno, ďakujem za slovo. Ja by som chcel upriamiť pozornosť predkladateľov, ktorých je viacero, že majú to naozaj veľmi ťažké, pretože už z tých prvých dvoch vystúpení pána kolegu Takáča a Suju a bude nasledovať vystúpenie v rozprave pána kolegu Filipa Kuffu, to sú ľudia, ktorí žijú v regiónoch, majú svoje skúsenosti a majú svoje dáta, ktoré tu počúvame, a mali by ste to brať do úvahy aj tie návrhy, ktoré predkladajú, že by sa mal tento návrh zákona stiahnuť. A nech podlieha riadnemu pripomienkovaciemu konaniu. Tie dáta, ktoré tu predkladajú, potvrdzujú to, že ten zákon, ten návrh zákona naozaj bazíruje na dátach, ktoré asi nie sú celkom správne, pretože keď hovoríme o drevospracujúcom priemysle na Slovensku, mohol by som vám menovať kvantum významných firiem, ktoré pôsobia či už v regióne Liptov, alebo iných regiónoch. Poznám jednu firmu v Rajeckých Tepliciach, ktorá vyrába prierezy na okná a dvere, a je unikátna. Je najväčším konkurentom celoeurópskom meradle. Toto všetko možno by bolo treba brať do úvahy okrem tých vecí, ktoré sa týkajú zamestnanosti a podobne. A tiež som zachytil náznak kritiky od pána kolegu Mičovského, bývalého ministra pôdohospodárstva, ktorý je dokonca lesník, a tiež má zrejme vystúpenie skôr kritické ako pozitívne. Takže ja by som sa chcel tiež prihovoriť, ako navrhoval pán kolega Suja, aby sa predsa len, aby sme sa vrátili z kratšej cesty a riadne to premysleli.
32. schôdza NR SR - 9.deň - B. popoludní
Dátum: 2021-07-01
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

98. Ďakujem pekne. Veľmi dobré vystúpenie, pán kolega Takáč, a súhlasím s tým názorom, ktorý si predniesol. Asi viacerí kolegovia poslanci dostali do pošty list od dvanástich organizácií, lesníckej komory, združenia vlastníkov rybárskeho, poľovníckeho, všetkých tých zväzov a taktiež aj list od takých významných predstaviteľov z mesta Vysoké Tatry, kde vyzývajú ľud k aktívnej účasti na tvorbe aktuálne zverejnenej zmeny legislatívy súvisiacej s reformou národných parkov a ponúkajú aj svoje názory a pokiaľ bude nejaká debata, ja sa veľmi rád tiež do toho zapojím, pretože žijem v regióne, ktorý je obklopený tromi národnými parkami. Ja sa pýtam, mám takú otázku, keď predkladateľ nám predkladal návrh, povedal, že táto zmena sa nebude týkať vzťahov k majiteľom pozemkov, súkromným teda myslím, nebude zasahovať do zamestnanosti, tak potom vlastne prečo tá zmena prichádza? Asi by na túto tému bolo treba hovoriť. A vieme, že máme deväť národných parkov a možnože by bolo treba si otázku položiť, tak ako je to v programovom vyhlásení, či netreba rozmýšľať o nejakej redukcie, aby bolo radšej menej, ale poriadnych. A tiež sme hovorili v úvode o úbytku hlucháňa, nemal som vtedy zasunutú kartu, bol by som sa spýtal pána predkladateľa, či vie, čo je hlavnou príčinou úbytku hlucháňa. To vedia tí, ktorí žijú v tých horách, a ja to viem od nich. K tým medveďom ešte taká pikoška na záver. Viete, že prvá obeť medveďa bola v Liptovskej Lužnej v regióne Liptov? Zhodou okolností starosta je za politickú stranu SMER - sociálna... (Vystúpenie prerušené časomerom.)
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

274. Ďakujem pekne. Milá kolegyňa Deniska Saková, chcem naviazať na tvoju, na tvoj výrok, kde si hovorila, že za jeden a pol roka Igor Matovič preukázal, ako si predstavuje vládnutie, na konkrétnom príklade by som to uviedol, na príklade zo samosprávy. Vieme, aký má, aký vzťah má Igor Matovič vzťah k samospráve ako takej. Niekoľko desaťročí bola samospráva zvyknutá na to, že ministerstvo financií vyčlenilo ročne z výnosu z lotérie 15 mil. eur a podporilo asi 1 000 samospráv na rôzne drobné projekty, niekto opravil plot na cintoríne, niekto strechu na obecnom úrade, niekto opravil detské ihrisko za tých 15-tisíc euro maximálne na jeden projekt a takto tie samosprávy boli aspoň ako-tak kompenzované pri tých všetkých výpadkoch, čo majú zo strany rozhodovania štátu navyše. No a v minulom roku, keď ešte bol predseda vlády, rozhodol, že tieto peniaze sa už viacej používať nebudú. Otázka je, kde sa používajú? Je to 15 mil. eur. Nepoužili sa ani v minulom roku, keď bola ešte výzva, tá výzva bola zrušená, tohto roku sa tiež nepoužili. Takže tá macošská, macošský vzťah ku samosprávam sa aj takýmto spôsobom prejavuje. A už nehovorím ani to, že vlani pri tom veľkom výpadku podielových daní sa zmohli akurát na to, že dali možnosť získať pôžičku samosprávam na nejaký čas a miesto toho, aby tie výpadky daní boli bývali sanovali. Takže potvrdzujem to, že ako si predstavuje vládnutie v praxi, má aj takéto dôsledky. Ďakujem pekne.
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

180. Ďakujem pekne za slovo. Matúš Šutaj Eštok, v tej, vo svojej rozprave si sa dotkol aj tých predvolebných výkrikov, nazvime to, lebo už sme, už vieme, ako dopadla vila na francúzskej riviére, a potom bola tá anketa, tuším, že sa to volalo, že Rozhodni to. Naozaj, boli tam niektoré také vznešené ciele, napríklad jedna, jeden z tých, jedna z tých otázok bola, že či súhlasia, aby zákony platili vždy, ktoré budú prijímané v Národnej rade, od 1. 1. nasledujúceho roka, aby sa ľudia stihli pripraviť, naštudovať firmy a podobne. No tak vznešený cieľ, áno, nachytal na to kopu voličov, no a výsledok je aký? Takmer sto skrátených legislatívnych konaní a legislatívny chaos. (Reakcie z pléna.) Pán Pollák, pán Pollák (zaznievanie gongu), prosím si ešte, prosím si ešte, pán predsedajúci... Grendel, Gábor, podpredseda NR SR 181. Koľko, pán poslanec? Dvadsať sekúnd navyše môže byť? Blcháč, Ján, poslanec NR SR 182. No aspoň pol minúty. Grendel, Gábor, podpredseda NR SR 183. Pridajte ešte, prosím. Nedá sa? Nevadí, tak vás ešte zapneme potom, keď uplynie čas. Blcháč, Ján, poslanec NR SR 184. Áno, ďakujem pekne, lebo ma vyrušil pán Pollák, ktorý nejak agresívnym spôsobom teraz... (Reakcie z pléna. Prerušenie vystúpenia predsedajúcim.) Grendel, Gábor, podpredseda NR SR 185. Kolegovia, kľud! Teda pokoj v rokovacej sále. Poprosím vás. Blcháč, Ján, poslanec NR SR 186. Pán Šudík, vy máte niečo proti mne? (Reakcie z pléna.) Grendel, Gábor, podpredseda NR SR 187. Kolegovia, fakt vás prosím. Pán poslanec, nech sa páči. Blcháč, Ján, poslanec NR SR 188. Takže ešte len zopakujem, že napriek teda tomu, že jeden, jeden zo vznešených cieľov z ankety Rozhodni to, ktorým zaviedol mnoho voličov (zaznievanie gongu), ktorí dneska, už tá nedôvera v tých Obyčajných ľudí je úplne jasná, 90-percentná, bol ten, že každý zákon bude platiť od 1. 1. nasledujúceho roku. Výsledkom je čo? Výsledkom je, že takmer sto skrátených legislatívnych konaní a legislatívny chaos, v ktorom sa už nevyzná ani divá sviňa pomaly. Teraz zisťujeme, že zajtra máme zase nejaký nový skrátený zákon. To je jedna vec. A preto by som chcel podporiť tú časť vystúpenia pána kolegu Matúša Šutaja Eštoka, kde poukázal na to, aký bol rozpor v tých sľuboch predvolebných, ktoré sa mali dostať do programového vyhlásenia vlády. Nedostali sa tam, nedodržiavajú sa, všetko je inak, ako sa hovorí, klamstvo jedno za druhým. Ďakujem.
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

140. Ďakujem pekne. Ja teda som bol nemilo prekvapený, pani, pani kolegyňa, že v rozprave za klub OĽANO, hnutia OĽANO ste nevyužili ani ten predpísaný čas a aj za tých pár minút ste to uviedli neskutočné veci, a to len dokazuje to, že vy naozaj ste odtrhnutí od reality. Absolútne odtrhnutí od reality. Keď používate fetiše, že sa tu deštruoval štát a nič sa neurobilo, žiadne nemocnice sa neopravili, žiadne cesty sa neopravili a vy asi nežijete na tomto Slovensku. Ja neviem, či nependlujete z Rakúska, pretože spomeniem len jeden príklad a to je už vaše maslo. Okrem toho, že by som mohol konkrétne veci spomínať, spomeniem Roseveltovu nemocnicu v Banskej Bystrici. Už v týchto časoch okrem toho, že tam pribudli naozaj excelentné sály, mohol by to hovoriť kolega Baláž, za eurofondy pomerne vo veľkom rozsahu, bola pripravená komplexná, rozsiahla rekonštrukcia za, myslím, okolo 100 mil. eur. Čo ste urobili vy? Zastavili ste túto krásnu rekonštrukciu, ktorá už mohla byť hotová pomaly. No a kam to smeruje, toto vaše úsilie, keď stále niečo robíte? No do kolapsu. Ja som to už dneska trikrát povedal, kam smerujú verejné financie, 10 mld. sekera, keď to takto pôjde ďalej, tak za chvíľku budeme nie na 60, ale na 100 % DPH. No a výsledkom je to, že ani sa nedokážete dohodnúť na vládnom návrhu ústavného zákona, pretože chcete meniť rozpočtovú zodpovednosť tak, aby, aby ste sa zmestili do, aby ste, už sa nezmestíte do tých pravidiel, ktoré sú, potrebujete si zasa uľaviť, aby ste zadlžovali túto krajinu ďalej. Toto je to budovanie Slovenska?
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

78. Ďakujem pekne za slovo, vážený pán predsedajúci. My sa bavíme teraz o Igorovi Matovičovi ako o ministrovi financií, ak som dobre pochopil, nie o ministrovi spravodlivosti. Ja by som si teda dovolil niekoľko informácií zo správy o dlhodobej udržateľnosti verejných financií k 18. máju 2021. Už som sa dotkol, keď tu bol Juraj Gyimesi a on to asi nečítal, tak konštatuje, táto rada konštatuje, že verejné financie boli k máju 2021 naďalej dlhodobo neudržateľné. Ukazovateľ dlhodobej udržateľnosti sa nachádzal na úrovni 6,1 % HDP, čo je 6,3 mld. eur v pásme vysokého rizika, a to bolo ešte pred tým, ako sme tu, ako ste tu schválili 3,7, myslím, mld. eur navyše. Predbežné odhady deficitu na tento rok sa podľa rozpočtového semafora začali zhoršovať zo 6,8 na 7,7 % atď. Znamená to, že tento vývoj je v dôsledku najmä vývoja rozpočtu v roku 2021, ktorý berie do úvahy nové legislatívne, iné legislatívne opatrenia vlády, zhoršujúci výsledok hospodárenia verejných financií oproti scenáru nezmenených politík. No a chcem ešte povedať to, že ak to takto ďalej pôjde, tak napríklad v roku 2053 sa tento deficit dostane až na 200 % HDP. Viete, Česká republika už má jasné veci ohľadom rozpočtu na rok 2022, základné teda východiská, my nič. Česká republika už pripravuje rozpočet na rok 2022, my nevieme o ničom, napríklad vo finančnom výbore. Takže na túto stránku bez osobných urážok, bez toho, ako vystupoval pán minister, skôr osobne by sa bolo treba pozrieť a možno aj to je dôsledok toho, že sa nebude prerokovávať vládny návrh ústavného zákona.... (Prerušenie vystúpenia časomerom.)
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

40. Ďakujem pekne. Vážený pán kolega Juraj Gyimesi, my sme kolegovia z výboru pre financie a rozpočet. A keď ste označili návrh, ktorý bol predložený na odvolanie ministra financií, za hnusné farizejstvo a neopodstatnený návrh, tak mám taký pocit, akoby ste stratili kontakt s realitou. Možnože v tých kruhoch, kde sa pohybujete a nechodíte medzi ľudí, to tak vyzerá, ale v skutočnosti realita je úplne iná. Ale minimálne z pohľadu člena výboru pre financie a rozpočet ste si mali možnosť vypočuť aj, resp. naštudovať informáciu Rady pre rozpočtovú zodpovednosť, ktorá upozorňuje veľmi-veľmi striktne na to, že verejné financie tak, ako sa vyvíjajú v poslednom období, sú neudržateľné. Neudržateľné. A treba čím skôr konsolidovať. A my počúvame, že konsolidovať budeme o dva, o tri roky možno, ale tie, tie financie sú prvé. Druhé, vraj rozklad právneho štátu je nejaká teória, utópia. No, skúste sa pozrieť dole, ako sa prejavuje toto, čo sa deje na najvyšších poschodiach tejto vládnej politiky. A ľudia už pomaly nerešpektujú nič. A prečo by rešpektovali, keď právny štát sa rozkladá na úplne na, na, na top na vrchu? A keď ste hovorili o tom, že sa niekoľko 100-tisíc ľudí odhalilo pri celoplošnom testovaní, na ktoré sme ako samosprávy doplatili ešte aj vlastnými peniazmi, tak možno by ste si mohli položiť otázku, keďže bolo x ľudí odhalených, koľko ľudí bolo pri tých celoplošných testovaniach nakazených. Ďakujem.
32. schôdza NR SR - 8.deň - A. dopoludnia
Dátum: 2021-06-30
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

36. Ďakujem za slovo. Milá pani kolegyňa, ja beriem na vedomie, že nesúhlasíte s tým, aby tie pozemky v zastavaných, v zastavaných územiach obcí a miest neprešli do vlastníctva, je to názor možno toho politického spektra, ktoré zastávate. Ale vedzte, že to, že, že to nie je dobré. Vedzte, že keby ste boli možno včera absolvovali tú debatu, ktorú sme tu mali k tomuto návrhu zákona, tak by ste možno pochopili to, čo ste nakoniec aj povedali, že my máme záujem, že cez obce a mestá, aby sa nakoniec tie pozemky a tie podiely vysporiadali. A preto asi keby sa tomu venovalo takmer 3-tisíc obcí a miest, by to bolo možno skôr, ako keď sa tomu bude venovať jeden Slovenský pozemkový fond na celom území, keď má ešte okrem toho extravilány, ktorých je neporovnateľne viac. Ja neviem, aké je percento, to si môžem zistiť, zastavaných území, ale určite to nie je viac ako 20 %. O tom som teraz tak presvedčený. Takže Slovenský pozemkový fond má dosť práce s tým, aby práve v tých nezastavaných častiach obce mohlo robiť tieto všetky úpravy, o ktorých ste hovorili, a s tým súhlasím. A keď to prinesie lepší model, ako je teraz nastolený, aj keď to bude trvať 30 rokov, tak tomu by bolo treba dať asi Nobelovu cenu. Ak sa dosiahne stav, že všetky pozemky na Slovensku budú mať jasného majiteľa, budú scelené, prebehnú komasácie a všetky tie veci, ktoré sú s tým súvisiace. Ja by som vás poprosil, keby ste skúsili prehodnotiť názor na ten proces presunov pozemkov. (Prerušenie vystúpenia časomerom.)
55. schôdza NR SR - 6.deň - B. popoludní
Dátum: 2022-02-10
Poslanec: Čekovský, Kristián (OĽANO)
Druh vystúpenia: Vystúpenie s faktickou poznámkou

139. Ďakujem pekne. Pán Eštok, najprv k tomu procesu, na ktorý sa následne potom, k čomu sa pripojil aj pán Tomáš, aj pán Taraba, ale odpoviem teda priamo vám, pretože vy ste vystupovali. Čo sa týka procesu, keď sa oháňate tým, že neprešiel pol rok od podobného návrhu, tak treba si dočítať ten rokovací poriadok, kde sa priamo píše, že to sa nevzťahuje na návrh zákona, ktorý Národná rada vrátila navrhovateľovi zákona na dopracovanie, to je tento prípad, čiže to je prvá vec. A druhá vec, potom k nejakým snahám aj pán podpredseda sa toho chytil, že zvolávaním grémia v súlade s rokovacím poriadkom sa dá návrh stiahnuť len na návrh troch poslaneckých klubov, čiže zbytočne budete nejakým spôsobom teraz lamentovať nad tým, či mal, nemal byť, je zaradený a je to bod programu, poďme o tom rokovať a poďme sa vyjadriť k tomu, ako túto tému vnímame. A teraz ešte k obsahu v skratke. Neviem teda, pán Eštok, kde ste vy boli v roku 2012, či ste už boli v štruktúrach strany SMER, ale asi áno, predpokladám, že ste niekde s pánom Kičurom ťahali káčera po dvore štátnych hmotných rezerv, ale takisto ako aj pán Tomáš, v roku 2012 napísal Robert Fico blog, že vysoké tresty za marihuanu nič neriešia. Pardon, tvrdé tresty za marihuanu nič neriešia. V roku 2012. Toto je celý SMER a celý HLAS. Desať rokov ste s tým nič neurobili. Boli ste tu, len ste okolo toho rozprávali, kecali, ale keď ste mali s tým niečo urobiť, tak vám možno neprišiel vhodný prieskum verejnej mienky na to, aby ste s touto témou niečo urobili. Takže jednoducho zbytočne teraz to prepájate s tým, aká je situácia. Je ťažká, ale my sa snažíme riešiť niečo, čo ste mali robiť dávno... (Prerušenie vystúpenia časomerom.)
55. schôdza NR SR - 6.deň - B. popoludní
Dátum: 2022-02-10
Poslanec: Čekovský, Kristián (OĽANO)
Druh vystúpenia: Vystúpenie s faktickou poznámkou

103. Ďakujem pekne. Zareagujem rovno na Mareka. K tomu sebeublíženiu, z môjho pohľadu len, aby naozaj bolo úplne jasné, že s tak vysokými trestami väčšinou sedia v base ľudia, ktorí niekoho znásilnili, zabili, zavraždili úmyselne, neúmyselne. Jednoducho 10, 15 rokov to je naozaj, keď niekto niekomu niečo zásadné, vážne spôsobí. A s takýmito ľuďmi sa tam potom stretávajú napríklad, napríklad ľudia, ktorí, ktorých teda chytili s marihuanou. Ja len v krátkosti zareagujem na poslanecký klub ĽSNS, pretože ja neviem, či to má význam, keďže celý deň tu nie sú, potom príde nejaká takáto v podstate, nazvime to, hodnotovo nejaká takáto téma a vtedy sa tu nahrnú vyslovene, že zamoria priestor a potom odchádzajú. Tuto prichádza práve pán Marek Kotleba s čajom, ale za to bez rúška, pán Mazurek už zdúchol, pán Kočiš takisto, jednoducho s prepáčením nagrcať a odísť. Čiže keby tu boli, tak možno sa môžeme rozprávať. Nejaké teda pokusy som zachytil aspoň o nejakú... Prepáčte, môžete mi vrátiť čas? Blanár, Juraj, podpredseda NR SR 104. Poprosím pokoj, páni poslanci. Nech sa páči, pokračujte. Čekovský, Kristián, poslanec NR SR 105. Poprosím, poprosím, vrátiť čas. Blanár, Juraj, podpredseda NR SR 106. Páni poslanci, nechajte pána Čekovského. Čekovský, Kristián, poslanec NR SR 107. Poprosím vrátiť čas. Poprosím vrátiť čas, pán predsedajúci. Blanár, Juraj, podpredseda NR SR 108. Dokončiť, dve minúty vám nemôžem dať. Čekovský, Kristián, poslanec NR SR 109. No tak mi dajte minútu. Veď už tu... Blanár, Juraj, podpredseda NR SR 110. Využite to. Dobre, tak dostanete minútu, ak chcete. Dajte pánovi Čekovskému minútu. Nech sa páči. (Reakcie z pléna.) Čekovský, Kristián, poslanec NR SR 111. Čiže budem reagovať na obsah možno z toho, čo tu zaznelo. Ak sa obávate, že niekto z marihuany prejde na iné drogy, tak v tom prípade by ste mali náš návrh podporiť. Pretože práve to chceme dosiahnuť, aby sa také niečo nestávalo. Ak niekoho prichytia napríklad s marihuanou, tak potom môžu, môžu takémuto človeku pomôcť odborníci, ktorých, ktorí budú v rámci toho ochranného liečenia sa snažiť toho človeka nasmerovať iným smerom. Veď o to práve nám ide. Čiže ja len na záver zopakujem, tresty ostávajú. Takisto zbytočne budete dookola opakovať slová ako dílerstvo, distribúcia a tak ďalej. Tresty pre všetkých takýchto ľudí ostávajú vysoké a v prípade užívateľov a prechovávania pre vlastnú potrebu, taktiež ostávajú trestné sadzby. To, že či vám sa páči, alebo nepáči, že tam nebude 15 rokov a len povedzme 5, tak to, to si myslím, že je stále, povedzme, odstrašujúci príklad. Ďakujem.
51. schôdza NR SR - 4.deň - A. dopoludnia
Dátum: 2021-11-26
Poslanec: Čekovský, Kristián (OĽANO)
Druh vystúpenia: Vystúpenie s faktickou poznámkou

22. Ďakujem pekne. Budem reagovať na teda kolegu Petra Pčolinského. Áno, tak to je, pretože súčasné znenie zákona hádže všetky drogy do jedného vreca. Zároveň odborníci neodporúčajú vyňať jednu drogu a znížiť pri nej tresty, pretože hovoria o tom, že by sme ju zvýhodňovali, že by sme hovorili, že jedna droga je lepšia ako tie ostatné. Stále ostáva a zhodujú sa na tom odborníci, že všetky drogy sú zlé, takže preto, preto je aj súčasný ná... súčasný zákon takto nastavený. Zároveň platí, že policajné metodiky pre každú drogu určujú množstvá, tak aby sa rozumeli nejaké dávky. A tiež súdy majú v rukách určenie trestu v nejakom rozsahu, čiže sú tam, je tam trestná sadzba do nejakej výšky. Takže v konečnom dôsledku sú tvrdšie drogy postihované tvrdšie a toto sa nemení. A stále hovoríme o tom, že meníme Trestný zákon len v oblasti užívateľov, a nie dílerov a obchodníkov s drogami, ktorých naďalej budeme postihovať prísne. Takže toľko k reakcii.